14. ΑΝΑΓΚ. ΝΟΜΟΣ υπ’ αριθ. 793 της 31/31 Δεκ. 1945 Περί αυξήσεως των θέσεων εμμίσθων δικαστικών κλητήρων και κλητήρων ακροατηρίου και τινων διατάξεων. Άρθρ.1.-1.Ο δια του άρθρου 9 από 30 Μαρτ./1 Απρ. 1927 Ν.Δ/τος «περί των επενεκτέων οικονομιών εν ταις υπηρεσίαις αρμοδιότητος Υπουργείου Δικαιοσύνης», του άρθρ. 2 του Ν.Δ. 978/1942 «περί συστάσεως Ειρηνοδικείου εν Δωρίω-Τριφυλλίας» και του άρθρ. 6 του υπ’ αριθ. 505/43 Νόμου «περί τροποποιήσεως και συμπληρώσεως των περί κλητήρων ακροατηρίου των Δικαστηρίων κειμένων διατάξεων» ορισθείς οργανικός αριθμός των παρά τοις Δικαστηρίοις και Εισαγγελίαις του Κράτους εμμίσθων δικαστικών κλητήρων εις 503 αυξάνεται κατά 20, οριζομένου του συνολικού αριθμού αυτών εις 523, ο δε ορισθείς οργανικός αριθμός των κλητήρων ακροατηρίου των Δικαστηρίων εις 72, αυξάνεται κατά 10, οριζόμενος ούτως συνολικώς εις 82. 2.Η κατανομή των ανωτέρω προστιθεμένων θέσεων εμμίσθων δικαστικών κλητήρων, και κλητήρων ακροατηρίου γίνεται συμφώνως προς την διάταξιν της παρ. 2 του άρθρ. 9 του από 30 Μαρτ./1 Απρ. 1937 Β.Δ/τος περί επενεκτέων οικονομιών εν ταις υπηρεσίαις αρμοδιότητος του Υπουργείου Δικαιοσύνης. Εξαιρετικώς κατά την πρώτην εφαρμογήν του παρόντος η τοιαύτη κατανομή γίνεται και άνευ των προτάσεων των αρμοδίων προϊσταμένων των Δικαστηρίων και Εισαγγελιών δι’ αποφάσεως του επί της Δικαιοσύνης Υπουργού. Άρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 6.Ζ.α.11-14 Έμμισθοι και Ποινικοί Δικαστικοί Επιμελητές 